*Atyáitok a mannát ették a pusztában, mégis meghaltak.* (Jn 6,49)

A pusztai vándorlás során a manna volt a táplálék alapja, amit Isten gondoskodása szerint kapott a vándorló Izrael. De a manna nem jelentett örök életet, hisz az engedetlen nép Józsué és Káleb kivételével meghalt a pusztában. A manna valóban a mennyből származott, de nem hozott örök életet.

Jézus a mennyből származik és örök életet hozott. Ez az élet ma is elérhető. Ez a kereszt műve, amelyen Jézus feláldoztatott. Miért hívjuk áldozatnak? Mert Ő halt meg az én, a mi bűneinkért. A Mindenható Isten értékrendjében a bűn halált érdemel. Jézus soha nem követett el bűnt – mi igen. Ő meghalt a kereszten, hogy nekünk ne kelljen meghalni, hanem életünk legyen. Jézus az élet kenyere! *Vadon Gyula*